**ΣΥΜΒΑΣΗ**

**ΠΑΡΟΧΗΣ ΥΠΗΡΕΣΙΩΝ**

**CPV:……………………..**

Στην Αθήνα σήμερα ………………..2024, μεταξύ των κάτωθι συμβαλλομένων:

**αφ’ ενός** του ΝΠΙΔ με την επωνυμία «Ελληνικός Γεωργικός Οργανισμός - ΔΗΜΗΤΡΑ»/ Ινστιτούτο ……............…… , που εδρεύει στην Αθήνα, οδός Κουρτίδου 56-58 & Νιρβάνα, με ΑΦΜ: 997604027, ΚΕΦΟΔΕ Αττικής και εκπροσωπείται νόμιμα για την υπογραφή της παρούσης από τον  Πρόεδρο του ΔΣ του ΕΛΓΟ-ΔΗΜΗΤΡΑ, κ. Αντώνιο Φιλιππή, δυνάμει της παρ. 4, του άρθρου 5, του ν. 5035/2023 (ΦΕΚ Β’ 76/28-3-2023) και σύμφωνα με την αριθμ. 2911/299963/4-10-2024 Απόφαση Υπουργού Αγροτικής Ανάπτυξης και Τροφίμων (ΦΕΚ ΥΟΔΔ 1158/17-10-2024), στο εξής καλούμενο **«ΕΛΓΟ-ΔΗΜΗΤΡΑ»** και

**αφ’ ετέρου** της …………………. (*νομική μορφή*) εταιρείας με την επωνυμία ………………………… *(ΕΠΩΝΥΜΙΑ ΕΤΑΙΡΕΙΑΣ),* με έδρα την ………………, οδός ………………… Τ.Κ. ………, ΑΦΜ ……………….., ΔΟΥ……………..……………….., νομίμως εκπροσωπούμενη από τον/την κ./κα ……………………………………………, ..........Τίτλος Εκπροσώπου....., στο εξής καλούμενη **«ΑΝΑΔΟΧΟΣ».**

**Έχοντας υπόψη:**

1. Τις διατάξεις του ν. 5035/28.03.2023 (ΦΕΚ Α΄ 76) «*Ενιαίο ρυθμιστικό πλαίσιο για την οργάνωση και λειτουργία του Ελληνικού Γεωργικού Οργανισμού - ΔΗΜΗΤΡΑ, σύσταση και λειτουργία φορέα διαχείρισης Παραδοσιακού Ελαιώνα Άμφισσας και άλλες διατάξεις για την ενίσχυση της αγροτικής ανάπτυξης».*
2. Την αριθμ. 919/131869/20.10.2014 (ΦΕΚ Β΄ 2889) Κοινή Απόφαση των Υπουργών Οικονομικών και Αγροτικής Ανάπτυξης & Τροφίμων *«Οργανισμός του Ελληνικού Γεωργικού Οργανισμού - ΔΗΜΗΤΡΑ - (ΕΛΓΟ - ΔΗΜΗΤΡΑ) - Ν.Π.Ι.Δ.».*
3. Την αριθμ. 3158/370782/01.12.2023 (ΦΕΚ 1309/Υ.Ο.Δ.Δ./04.12.2023) Απόφαση του Υπουργού Αγροτικής Ανάπτυξης και Τροφίμων «*Αποδοχή παραίτησης Αντιπροέδρου - Ορισμός μελών Διοικητικού Συμβουλίου του ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ – ΔΗΜΗΤΡΑ, (ΕΛΓΟ-ΔΗΜΗΤΡΑ), Ν.Π.Ι.Δ.».*
4. Την αριθμ. 3201/374602/05.12.2023 (ΦΕΚ Β΄ 6866) Απόφαση του Υπουργού Αγροτικής Ανάπτυξης και Τροφίμων «*Καθορισμός Γενικών Διευθύνσεων στις οποίες ασκούν εποπτεία ο Πρόεδρος και οι δύο Αντιπρόεδροι του Διοικητικού Συμβουλίου του ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ – ΔΗΜΗΤΡΑ (ΕΛΓΟ – ΔΗΜΗΤΡΑ) και ρύθμιση ζητημάτων αναπλήρωσης αυτών».*
5. Τις διατάξεις του άρθρου 34 «*Θητεία των οργάνων διοίκησης του δημόσιου τομέα - Τροποποίηση παρ. 2, άρθρο 10, ν. 5062/2023»* του ν.5111\_24.05.2024 (ΦΕΚ Α΄76*).*
6. Την αριθμ. 1833/159332/4.06.2024 (ΦΕΚ ΥΟΔΔ 598/13.06.2024) Απόφαση του Υπουργού Αγροτικής Ανάπτυξης και Τροφίμων «*Αποδοχή παραίτησης Προέδρου του Διοικητικού Συμβουλίου του ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ-ΔΗΜΗΤΡΑ, Ν.Π.Ι.Δ.».*
7. Την αριθμ. 2911/299963/4.10.2024 (ΦΕΚ ΥΟΔΔ 1158/17.10.2024) Απόφαση του Υπουργού Αγροτικής Ανάπτυξης και Τροφίμων *«Ορισμός προσωρινού Προέδρου του Διοικητικού Συμβουλίου του Ελληνικού Γεωργικού Οργανισμού - Δήμητρα, Ν.Π.Ι.Δ.»*.
8. Την παρ. Γ,  του άρθρου 13α του ν. 4310/2014 (ΦΕΚ Α' 258/08.12.2014) «*Έρευνα, Τεχνολογική Ανάπτυξη και Άλλες Διατάξεις*», όπως ισχύει.
9. Τις διατάξεις του ν. 4412/2016 (Α' 147) «*Δημόσιες Συμβάσεις Έργων, Προμηθειών και Υπηρεσιών*», όπως τροποποιήθηκε και ισχύει.
10. Τις μεταβατικές διατάξεις του Κεφαλαίου ΚΖ του ν. 4957/2022 (ΦΕΚ Α’ 141), πλην του άρθρου 257 «*Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις*», όπως ισχύει.
11. Την αριθμ. 44 Απόφαση της 6ης/29.05.2024 συνεδρίασης του ΔΣ, με θέμα *«Έγκριση του Οδηγού Χρηματοδότησης και Διαχείρισης των Έργων της Γενικής Διεύθυνσης Αγροτικής Έρευνας»* (ΑΔΑ: ΨΥΩΙΟΞ3Μ-ΛΔΜ).
12. Την αριθμ. 04 Απόφαση της 1ης/09.01.2024 Συνεδρίασης του ΔΣ (ΑΔΑ: 9ΕΣ5ΟΞ3Μ-10Ο) που αφορά στην τροποποίηση της αριθμ. 6 Απόφασης της 16ης/07.12.2023 Συνεδρίασης του ΔΣ περί "*Μεταβίβασης αρμοδιοτήτων*". *(θα αναφέρεται εφόσον η απόφαση ανάθεσης έχει εκδοθεί μετά από μεταβίβαση αρμοδιότητας του Προέδρου)*
13. Την αριθμ. 04 Απόφαση της 7ης/19.06.2024 Συνεδρίασης του ΔΣ «*Ενιαία οργάνωση και λειτουργία της Γενικής Διεύθυνσης Διοικητικού – Οικονομικού»* (ΑΔΑ: 6ΞΑΞΟΞ3Μ-ΕΜΖ).
14. Την αριθμ. ………… Απόφαση Απευθείας Ανάθεσης του Προέδρου της Επιτροπής Αγροτικής Έρευνας (ΑΔΑ: ………….. και ΑΔΑΜ: ……………).

Ή

1. Την αριθμ. ……… Απόφαση Απευθείας Ανάθεσης του/της Διευθυντή/τριας του Ινστιτούτου …………….. (ΑΔΑ: ……….. και ΑΔΑΜ: ……………).
2. Την αριθμ. πρωτ. ……………. (ΑΑ: ……), Απόφαση Ανάληψης Υποχρέωσης για το έτος ……… (ΑΔΑ: …………. και ΑΔΑΜ: …………………).

**συμφωνήθηκαν, συνομολογήθηκαν και γίνονται αμοιβαία αποδεκτά τα ακόλουθα:**

**1. ΑΝΤΙΚΕΙΜΕΝΟ ΣΥΜΒΑΣΗΣ**

Ο ΑΝΑΔΟΧΟΣ με την παρούσα αναλαμβάνει **ΥΠΗΡΕΣΙΕΣ:**

………………………………………………………………………………………………………………………..

για την εκπόνηση του έργου με τίτλο «…………………», Κ.Α. ……., ΑΚΡΩΝΥΜΙΟ:………., cpv:………, στο εξής αναφερόμενες και ως «ΥΠΗΡΕΣΙΕΣ», όπως περιγράφονται στην Οικονομική Προσφορά του Αναδόχου, η οποία εγκρίθηκε με την ανωτέρω Απόφαση του Προέδρου της Επιτροπής Αγροτικής Έρευνας.

**2. ΔΙΑΡΚΕΙΑ ΣΥΜΒΑΣΗΣ**

* 1. Ο ΑΝΑΔΟΧΟΣ αναλαμβάνει την υποχρέωση παροχής των ΥΠΗΡΕΣΙΩΝ από την ημερομηνία υπογραφής της παρούσας από τον τελευταίο εκ των συμβαλλομένων και ανάρτησής της στο ΚΗΜΔΗΣ (*εφόσον απαιτείται*) και για διάστημα έως …………….
  2. Ο ΑΝΑΔΟΧΟΣ είναι υποχρεωμένος να παρέχει τις ΥΠΗΡΕΣΙΕΣ που του ανατίθενται με την παρούσα Σύμβαση μέχρι τη λήξη της ΣΥΜΒΑΣΗΣ χωρίς να δικαιούται να υπαναχωρήσει ή εγκαταλείψει αυτές για οποιοδήποτε γενικά λόγο. Υπαναχώρησή του ή εγκατάλειψη απ’ αυτόν σε οποιοδήποτε χρόνο εντός της συμβατικής διάρκειας, παρέχει το δικαίωμα στον ΕΛΓΟ-ΔΗΜΗΤΡΑ να κηρύξει έκπτωτο αυτόν, οπότε στην περίπτωση αυτή ο ΑΝΑΔΟΧΟΣ δεν αποζημιώνεται. *[Στο σημείο αυτό μπορούν να αναφέρονται στάδια παροχής των συμφωνούμενων υπηρεσιών]*
  3. Παράταση της διάρκειας της παρούσας σύμβασης μπορεί να χορηγηθεί μόνον υπό τους όρους του άρθρου 217 του ν. 4412/2016.

**3. ΑΜΟΙΒΗ ΤΟΥ ΑΝΑΔΟΧΟΥ**

* 1. Ως αμοιβή του ΑΝΑΔΟΧΟΥ για την πλήρη εκτέλεση των ΥΠΗΡΕΣΙΩΝ συμφωνείται το ποσόν των …………………….ευρώ (…………), πλέον ΦΠΑ (ΑΔΑ Ανάληψης Υποχρέωσης: …………………).
  2. Προς αποφυγήν αμφιβολιών, διευκρινίζεται ότι η αμοιβή του ΑΝΑΔΟΧΟΥ, όπως ορίζεται στην παράγραφο 3.1, αποτελεί την πλήρη αποζημίωση του ΑΝΑΔΟΧΟΥ για την παροχή των Υπηρεσιών, και, επομένως, η μόνη υποχρέωση του ΕΛΓΟ-ΔΗΜΗΤΡΑ έναντι του ΑΝΑΔΟΧΟΥ συνίσταται στην καταβολή του ποσού που αντιστοιχεί στην πιστοποίηση των πραγματικών ΥΠΗΡΕΣΙΩΝ.
  3. Η συμφωνούμενη αμοιβή είναι η συνολική αμοιβή που θα καταβληθεί στον ΑΝΑΔΟΧΟ για την εκτέλεση των ΥΠΗΡΕΣΙΩΝ και την εκπλήρωση όλων των υποχρεώσεών του, που απορρέουν από την σύμβαση και την οικονομική προσφορά του ΑΝΑΔΟΧΟΥ.
  4. Η αμοιβή δεν περιλαμβάνει τον Φόρο Προστιθέμενης Αξίας (ΦΠΑ), καθώς σύμφωνα με τις διατάξεις της παρ. 2 του άρθρου 22 του ν. 5035/2023 (Α΄76), ο ΕΛΓΟ-ΔΗΜΗΤΡΑ απαλλάσσεται από την καταβολή ΦΠΑ, κατά την αγορά, εισαγωγή ή ενδοενωσιακή απόκτηση καινούργιου μηχανολογικού και λοιπού εξοπλισμού, καθώς και κατά τη λήψη υπηρεσιών που είναι αναγκαία για την υλοποίηση των ερευνητικών του προγραμμάτων που χρηματοδοτούνται από την Ευρωπαϊκή Ένωση για λογαριασμό της. *(****ΜΟΝΟ ΓΙΑ ΕΥΡΩΠΑΙΚΑ ΕΡΓΑ****)*

**4. ΧΡΟΝΟΣ – ΤΡΟΠΟΣ ΠΛΗΡΩΜΗΣ**

1. Η πληρωμή της παραπάνω συμφωνούμενης αμοιβής του ΑΝΑΔΟΧΟΥ θα γίνει με βάση τιμολόγιο που θα εκδώσει ηλεκτρονικά και με την προσκόμιση των απαραίτητων δικαιολογητικών της παρ. 5 του άρθρου 200 του ν. 4412/2016, όπως τροποποιήθηκε και ισχύει.
2. Η αμοιβή καταβάλλεται από τον ΕΛΓΟ-ΔΗΜΗΤΡΑ μετά την οριστική παραλαβή της υπηρεσίας από τον/την ΕΥ του έργου και κατόπιν υποβολήςαιτήματος πληρωμής.
3. Ο ΑΝΑΔΟΧΟΣ βαρύνεται και με τις τυχόν προβλεπόμενες νόμιμες κρατήσεις, τους φόρους, πλην του ΦΠΑ.

**Τον Ανάδοχο βαρύνουν:**

α) Ο προβλεπόμενος από το ν. 4172/2013, αρ. 64, παρ. 2, φόρος εισοδήματος, όπως ισχύει, ο οποίος υπολογίζεται επί της αξίας, εκτός ΦΠΑ.

β) H προβλεπόμενη κράτηση, ύψους 0,1%, για την κάλυψη των λειτουργικών αναγκών της Ενιαίας Αρχής Δημοσίων Συμβάσεων (Ε.Α.ΔΗ.ΣΥ.) η οποία υπολογίζεται επί της συνολικής αξίας κάθε πληρωμής πρo φόρων και κρατήσεων και ανεξαρτήτως ποσού και πηγής προέλευσης κάθε αρχικής, τροποποιητικής ή συμπληρωματικής δημόσιας σύμβασης, σύμφωνα με το άρθρο 350 του ν. 4412/2016, όπως τροποποιήθηκε και ισχύει.

γ) Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

**5. ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ**

1. Ο ΑΝΑΔΟΧΟΣ εγγυάται ότι η παροχή των υπηρεσιών θα είναι σύμφωνα με τους κανόνες της τέχνης και της επιστήμης. Εγγυάται επίσης, ότι οι υπηρεσίες του θα παρέχονται με υπευθυνότητα και θα ανταποκρίνονται στις εκάστοτε απαιτήσεις του ΕΛΓΟ-ΔΗΜΗΤΡΑ εντός των πλαισίων της παρούσας ΣΥΜΒΑΣΗΣ. Η παροχή των υπηρεσιών θα πραγματοποιηθεί τμηματικά ή εξ΄ ολοκλήρου στο……….. μέχρι την……………
2. Ο ΑΝΑΔΟΧΟΣ θα εξασφαλίσει και θα χρησιμοποιεί πεπειραμένο προσωπικό για την καλή εκτέλεση των υπηρεσιών. Οι ανήκοντες στο προσωπικό του ΑΝΑΔΟΧΟΥ θα ενεργούν υπό την αποκλειστική αυτού ευθύνη και σε καμία περίπτωση δεν θεωρούνται ως μισθωτοί του ΕΛΓΟ-ΔΗΜΗΤΡΑ.
3. Ο ΑΝΑΔΟΧΟΣ εγγυάται την τήρηση των υποχρεώσεων που απορρέουν από τις διατάξεις της παρ. 2, του άρθρου 18 του ν. 4412/2016 «*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ*)» (ΦΕΚ Α’ 147), όπως τροποποιήθηκε και ισχύει.

**6. ΛΥΣΗ ΤΗΣ ΣΥΜΒΑΣΗΣ**

1. Ο ΕΛΓΟ-ΔΗΜΗΤΡΑ δικαιούται ανά πάσα στιγμή να καταγγείλει την παρούσα Σύμβαση κατά τις διατάξεις του άρθρου 133 του ν. 4412/2016, όπως τροποποιήθηκε και ισχύει. Σε αυτή την περίπτωση, ο ΕΛΓΟ-ΔΗΜΗΤΡΑ θα καταβάλει στον ΑΝΑΔΟΧΟ μόνο την αμοιβή που αντιστοιχεί σε ΥΠΗΡΕΣΙΕΣ που έχουν παρασχεθεί από τον ΑΝΑΔΟΧΟ πριν την ημερομηνία έναρξης ισχύος της καταγγελίας. Ο ΑΝΑΔΟΧΟΣ δεν θα δικαιούται αποζημίωση λόγω της πρόωρης καταγγελίας της παρούσας συμφωνίας.
2. Αν ο ΑΝΑΔΟΧΟΣ **παραβεί οποιονδήποτε από τους όρους** του παρόντος Συμφωνητικού, που όλοι θεωρούνται ουσιώδεις, ο ΕΛΓΟ-ΔΗΜΗΤΡΑ θα δικαιούται να τάξει εγγράφως στον ΑΝΑΔΟΧΟ προθεσμία τουλάχιστον δέκα πέντε (15) ημερών για να συμμορφωθεί και να εκπληρώσει τις υποχρεώσεις του, μετά την πάροδο της οποίας, εφόσον δεν υπάρξει συμμόρφωση, θα δικαιούται κατά τις διατάξεις του άρθρου 203 του Ν.4412/2016, όπως τροποποιήθηκε και ισχύει να κηρύξει τον ΑΝΑΔΟΧΟ έκπτωτο και να επιβάλει τις κυρώσεις που προβλέπει το εν λόγω άρθρο.
3. Σε περίπτωση **καθυστέρησης** από τον ΑΝΑΔΟΧΟ εκπλήρωσης του συνόλου ή μέρους των υποχρεώσεων του για οποιοδήποτε λόγο οφειλόμενο σε υπαιτιότητα του, ο ΑΝΑΔΟΧΟΣ υποχρεούται, πλην των λοιπών αποζημιώσεων που θα οφείλει στον ΕΛΓΟ-ΔΗΜΗΤΡΑ, να καταβάλλει στον ΕΛΓΟ-ΔΗΜΗΤΡΑ ως ποινική ρήτρα ποσό που αντιστοιχεί στο 2,5% της συμβατικής αξίας χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα εφόσον η καθυστέρηση περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης. Για καθυστέρηση που υπερβαίνει το 50% της προβλεπόμενης συνολικής διάρκειας της σύμβασης επιβάλλεται ποινική ρήτρα ύψους 5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα (*άρθρο 218 του Ν.4412/2016, όπως τροποποιήθηκε και ισχύει).*

**7. ΔΙΑΣΦΑΛΙΣΗ ΠΟΙΟΤΗΤΑΣ - ΕΓΓΥΗΣΕΙΣ**

1. Ο ΑΝΑΔΟΧΟΣ εγγυάται στον ΕΛΓΟ-ΔΗΜΗΤΡΑ ότι οι ΥΠΗΡΕΣΙΕΣ που παρέχονται υπό την παρούσα συμφωνία θα διατηρούν τα υψηλότερα ποιοτικά χαρακτηριστικά για ολόκληρη τη διάρκεια της συμβατικής σχέσης. **Η παρακολούθηση και ο έλεγχος για την επάρκεια των υπηρεσιών που παρέχονται θα γίνεται από τον/την επιστημονικά υπεύθυνο/η του έργου.**
2. Ο ΑΝΑΔΟΧΟΣ δεσμεύεται ότι το προσωπικό του θα διαθέτει την απαραίτητη γνώση και πείρα για την εκτέλεση των υποχρεώσεών του υπό την παρούσα συμφωνία σύμφωνα με τα ειδικότερα οριζόμενα στο άρθρο 5 της παρούσας.
3. Ο ΑΝΑΔΟΧΟΣ εγγυάται στον ΕΛΓΟ-ΔΗΜΗΤΡΑ ότι η εκτέλεση των υποχρεώσεών του υπό την παρούσα συμφωνία θα πραγματοποιείται εγκαίρως και θα είναι πλήρης και κατάλληλη για τις εγκαταστάσεις του ΕΛΓΟ-ΔΗΜΗΤΡΑ.

**8. ΕΜΠΙΣΤΕΥΤΙΚΕΣ ΠΛΗΡΟΦΟΡΙΕΣ**

1. Ο ΑΝΑΔΟΧΟΣ συμφωνεί ότι από σήμερα και στο εξής (α) θα τηρεί μυστικές όλες τις Εμπιστευτικές Πληροφορίες του ΕΛΓΟ-ΔΗΜΗΤΡΑ, (β) δεν θα αποκαλύπτει Εμπιστευτικές Πληροφορίες του ΕΛΓΟ-ΔΗΜΗΤΡΑ σε οποιοδήποτε πρόσωπο εκτός από υπαλλήλους και συνεργάτες του ΕΛΓΟ-ΔΗΜΗΤΡΑ και υπαλλήλους του ΑΝΑΔΟΧΟΥ, οι οποίοι πρέπει να λάβουν γνώση τέτοιων πληροφοριών και συμφωνούν να τηρούν εχεμύθεια όπως οι συμβαλλόμενοι στο παρόν, και (γ) δεν θα χρησιμοποιήσει με οποιονδήποτε τρόπο Εμπιστευτικές Πληροφορίες του ΕΛΓΟ-ΔΗΜΗΤΡΑ για σκοπό διαφορετικό από εκείνον για τον οποίον ο ΕΛΓΟ-ΔΗΜΗΤΡΑ του παρείχε τις Εμπιστευτικές Πληροφορίες. Ο όρος «Εμπιστευτικές Πληροφορίες» περιλαμβάνει δεδομένα και πληροφορίες σχετικά με την λειτουργία ή τις εργασίες του ΕΛΓΟ-ΔΗΜΗΤΡΑ ή του προσωπικού αυτού, που χαρακτηρίζονται και σημαίνονται σε εμφανές σημείο ως εμπιστευτικά από τον ΕΛΓΟ-ΔΗΜΗΤΡΑ, ή που δεν είναι γενικά γνωστά στο κοινό και τα οποία ο ΑΝΑΔΟΧΟΣ θα πρέπει εύλογα να θεωρεί ως εμπιστευτικά ή ως ευαίσθητης φύσεως.
2. Τα ΣΥΜΒΑΛΛΟΜΕΝΑ ΜΕΡΗ συμφωνούν ότι σε περίπτωση ουσιώδους παραβίασης οποιασδήποτε δέσμευσης του ΑΝΑΔΟΧΟΥ υπό το παρόν άρθρο, ο Ανάδοχος θα υποχρεούται σε αποκατάσταση κάθε θετικής ή αποθετικής ζημίας του ΕΛΓΟ-ΔΗΜΗΤΡΑ, ενώ παράλληλα ο τελευταίος σε περίπτωση απειλούμενης ουσιώδους παραβίασης των ως άνω δεσμεύσεων θα έχει δικαίωμα λήψεως ασφαλιστικών μέτρων κατά του ΑΝΑΔΟΧΟΥ, πέραν των άλλων ενδίκων βοηθημάτων στα οποία μπορεί να καταφύγει, υπό την παρούσα συμφωνία ή τους εφαρμοστέους κανόνες του ελληνικού δικαίου.

**9. ΕΦΑΡΜΟΣΤΕΟ ΔΙΚΑΙΟ / ΔΩΣΙΔΙΚΙΑ**

1. Η παρούσα Σύμβαση διέπεται από και ερμηνεύεται σύμφωνα με το Ελληνικό Δίκαιο.
2. Οποιαδήποτε διαφορά ανακύψει ανάμεσα στα ΣΥΜΒΑΛΛΟΜΕΝΑ ΜΕΡΗ σε σχέση με την ερμηνεία των όρων της παρούσας και/ή σε σχέση με τα δικαιώματα, απαιτήσεις και υποχρεώσεις των ΣΥΜΒΑΛΛΟΜΕΝΩΝ ΜΕΡΩΝ που απορρέουν από την παρούσα, θα υπόκειται στην δικαιοδοσία των Δικαστηρίων της Αθήνας, την αποκλειστική αρμοδιότητα των οποίων τα ΣΥΜΒΑΛΛΟΜΕΝΑ ΜΕΡΗ αποδέχονται ρητά.

**10. ΔΙΑΦΟΡΕΣ ΔΙΑΤΑΞΕΙΣ**

* 1. Τροποποιήσεις: Οι όροι και οι διατάξεις της παρούσας Σύμβασης, συμπεριλαμβανομένων των Παραρτημάτων αυτής, μπορούν να τροποποιηθούν μόνο εγγράφως. Οποιαδήποτε προφορική ή σιωπηρή τροποποίηση της παρούσας θα είναι άκυρη και δεν θα δεσμεύει τα μέρη.
  2. Εκχώρηση: Απαγορεύεται απόλυτα και είναι άκυρη η εκχώρηση ή ενεχυρίαση από τον ΑΝΑΔΟΧΟ οιουδήποτε δικαιώματός του, που απορρέει από την παρούσα σύμβαση σε τρίτους ή η εκτέλεση των παραπάνω ΥΠΗΡΕΣΙΩΝ από άλλον, πλην του ΑΝΑΔΟΧΟΥ, όπως επίσης απαγορεύεται και η εκχώρηση ή ενεχυρίαση της αμοιβής του προς οιονδήποτε τρίτο, Τράπεζες, ΝΠΔΔ κλπ. χωρίς την έγγραφη συναίνεση του ΕΛΓΟ-ΔΗΜΗΤΡΑ, τυχόν δε γενόμενη θεωρείται άκυρη.
  3. Διατήρηση: Το άρθρο 8 της παρούσας Σύμβασης θα διατηρηθεί σε ισχύ και μετά τη λήξη ή καταγγελία αυτής και θα παραμείνει σε ισχύ για όσο διάστημα τα ΣΥΜΒΑΛΛΟΜΕΝΑ ΜΕΡΗ δικαιούνται προστασίας των δικαιωμάτων τους, σύμφωνα με το εφαρμοστέο δίκαιο**.**
  4. Η μη άσκηση δικαιωμάτων ή η παράλειψη υποχρεώσεων εκ μέρους του ΕΛΓΟ-ΔΗΜΗΤΡΑ ή η ανοχή καταστάσεων αντίθετων προς την παρούσα σύμβαση, καθώς και η καθυστέρηση στην λήψη μέτρων που προβλέπει η σύμβαση αυτή, δεν μπορεί να θεωρηθεί ως παραίτηση του ΕΛΓΟ-ΔΗΜΗΤΡΑ από δικαίωμα ή ως απαλλαγή από αναγνώριση δικαιωμάτων που δεν αναγνωρίζονται στην παρούσα σύμβαση.
  5. Ο δεύτερος συμβαλλόμενος με την υπογραφή της παρούσας παρέχει τη ρητή συγκατάθεσή του/της για την τήρηση, συλλογή και επεξεργασία δεδομένων προσωπικού χαρακτήρα, που περιλαμβάνονται στη παρούσα σύμβαση και στα τυχόν συνυποβαλλόμενα με αυτήν έγγραφα, από τον ΕΛΓΟ-ΔΗΜΗΤΡΑ, προκειμένου να διενεργηθούν όλες οι απαραίτητες ενέργειες στο πλαίσιο της συμβατικής σχέσης που αναπτύσσεται με αυτήν, και σύμφωνα με τον Ν. 4624/2019 και με τα προβλεπόμενα στο Γενικό Κανονισμό Προσωπικών Δεδομένων 2016/679 και στο ειδικότερο ρυθμιστικό πλαίσιο εφαρμογής του, τόσο κατά τη διάρκεια ισχύος όσο και μετά την καθ΄ οιονδήποτε τρόπο λύση ή λήξη των συμβατικών σχέσεων, για όσο χρονικό διάστημα ορίζεται από το εκάστοτε ισχύον νομικό και κανονιστικό πλαίσιο. Ο δεύτερος συμβαλλόμενος ενημερώνεται και αποδέχεται ότι πιθανοί αποδέκτες των προσωπικών δεδομένων του τυγχάνουν οι ασφαλιστικοί φορείς, το Υπουργείο Εργασίας, οι αρμόδιες ΔΟΥ, η ΔΥΠΑ, η πλατφόρμα ΔΙΑΥΓΕΙΑ, οι ορκωτοί ελεγκτές ή ελεγκτές προγραμμάτων/έργων καθώς και οποιαδήποτε άλλη διοικητική, φορολογική, εποπτική, δικαστική ή άλλη Δημόσια Αρχή ή γενικά νομικό ή φυσικό πρόσωπο προς το οποίο ενδέχεται βάσει νόμου ή δικαστικής απόφασης, να απορρέει σχετική υποχρέωση του ΕΛΓΟ-ΔΗΜΗΤΡΑ να ανακοινώνει τα προσωπικά του δεδομένα.
  6. **Σημειώνεται ότι ο προμηθευτής είναι υπόχρεος σε έκδοση ηλεκτρονικού τιμολογίου σύμφωνα με τις διατάξεις των αρ. 148-154 του ν. 4601/19 όπως ισχύει, με τα ακόλουθα στοιχεία:**

|  |  |
| --- | --- |
| Στοιχείο αναφοράς αγοραστή **ΒΤ-10** | ΕΛΓΟ-ΔΗΜΗΤΡΑ / Κωδικός OTS Μονάδας ή Κωδικός OTS Έργου |
| Στοιχείο αναφοράς αγαθού/ υπηρεσίας/ μελέτης/ έργου  **ΒΤ-11** | Κωδικοποιημένος ενάριθμος όταν οι δαπάνες βαρύνουν τον ΠΔΕ  ή  ΑΔΑ Απόφασης Ανάληψης υποχρέωσης για λοιπό προϋπολογισμό |
| Στοιχείο αναφοράς Σύμβασης **ΒΤ-12** | ΑΔΑΜ της Σύμβασης  ή  συγκεκριμένο αναγνωριστικό |
| Κωδικός Αναθέτουσας Αρχής **ΒΤ-46** | **1029.Ε00514.0001** |

Για ό,τι δεν προβλέπεται στην παρούσα ισχύουν οι διατάξεις του ν. 4412/2016 με τις εκάστοτε τροποποιήσεις του αναλογικώς εφαρμοζόμενών.

Σε πίστωση των ανωτέρω, συντάχθηκε το παρόν και υπογράφεται από τα συμβαλλόμενα μέρη.

Το παρόν συντάχθηκε σε τρία (3) πρωτότυπα και έλαβε δύο (2) ο ΕΛΓΟ-ΔΗΜΗΤΡΑ και ένα (1) ο ΑΝΑΔΟΧΟΣ.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **ΓΙΑ ΤΟΝ ΕΛΓΟ-ΔΗΜΗΤΡΑ** | **ΓΙΑ ΤΟΝ ΑΝΑΔΟΧΟ** |
| **…………………….**  **Ο ΠΡΟΕΔΡΟΣ**  **ΤΟΥ ΔΣ** | **Επωνυμία**  **Τίτλος** |

|  |
| --- |
| **Ο ΕΠΙΣΤΗΜΟΝΙΚΟΣ ΥΠΕΥΘΥΝΟΣ** |
| **Όνομα**  **Τίτλος** |